इंदौर. विधानसभा चुनाव के तहत कांग्रेस और भाजपा के बीच घमासान मचा हुआ है। दोनों दल के नेता एक-दूसरे पर आरोप लगाने का कोई मौका नहीं छोड़ रहे हैं। कांग्रेस के प्रवक्ता अजय कुमार शनिवार को इंदौर आए। उन्होंने पत्रकार वार्ता में कहा कि प्रधानमंत्री नरेंद्र मोदी और मुख्यमंत्री शिवराजसिंह चौहान अर्बन नक्सली हैं। देश में बेरोजगारी बढ़ रही है और सरकार नौकरियां भी खत्म कर रही हैं। प्रदेश में खाली पड़े पदों को लेकर कहा कि सरकार ने ही बेरोजगारी बढ़ाई है। डॉक्टर, सर्जन जैसे कई पदों को खत्मक कर दिया है। मनरेगा में हर साल काम के औसत दिन कम हुए हैं। पूर्व आइपीएस अफसर रहे अजय कुमार ने कहा कि मप्र में क्राइम बढऩे का सबसे बड़ा कारण है पुलिस में राजनीति का हस्तक्षेप। इस वजह से अपराधी पकड़ से बाहर होते हैं। राम मंदिर के मुद्दे पर कहा कि इस फैसला सुप्रीम कोर्ट के हिसाब से होगा।